**Referat fra generalforsamling i Glostrup Musikor 12. februar 2018**

Ikke tilstede: Anette A, Anette W, Lis og Mette

Dagsorden:

1. Valg af dirigent
2. Bestyrelsens beretning
3. Fremlæggelse og godkendelse af det reviderede regnskab
4. Fastlæggelse af kontingent
5. Behandling af indkomne forslag
6. På valg:

Formand: Marianne D. Lausen

Bestyrelsesmedlem: Birgit Odby

Bestyrelsessuppleant: Susanne Madsen

Revisor

Revisorsuppleant

1. Eventuelt

Formand Marianne byder velkommen.

Ad 1 :Valg af dirigent

Bestyrelsen foreslår Maja som dirigent. Maja vælges med applaus.

Maja takker og forventer en rolig og saglig generalforsamling og konstaterer at generalforsamlingen er rettidig indkaldt.

Ad 2: Bestyrelsens beretning

Marianne henviser til den udsendte beretning

Lisa spørger om hvorfor Bethesda springes over i år. Der svares, at for det første er det dyrt og sangmæssigt ikke inspirerende og givtigt. Sammen med Signe vil vi finde et alternativ til en anden koncert.

Ad 3 og 4: Fremlæggelse og godkendelse af det reviderede regnskab og fastsættelse af kontingent

Annalisa fremlægger i henhold til det udsendte materiale.

Spørgsmål vedr. Signes honorar. Signe er tilfreds med lønnen nu. Det belaster korets økonomi med hendes højere løn men indtil videre klarer vi det.

Indtil videre klarer vi det økonomiske, men der skal evt. op til næste generalforsamling om der skal være en kontingentforhøjelse fra 2019.

Birgit W siger det er uklart hvad kontingentet er 1000 kr. eller 1200 kr. Det er stadig kr. 1000 hver halve år. Kontingentet kan kun hæves, hvis det vedtages til en generalforsamling.

Kirsten spørger om vi kan spare penge ved at kun have en musiker med til koncerterne. Bestyrelsen svarer, at vi kun har mere end en med, når vi får tilskud til det.

Birthe spørger, om vi ikke kan bruge donationen i driften og ikke bare gå ud og spise for pengene. Marianne svarer at de ikke skal spises og drikkes op, men bruges til noget særligt. Bestyrelsen gør opmærksom på, som der står i ordensreglerne, at tilskud til arrangementer bortfalder på grund af foreningens økonomi. Der gives kun tilskud til brød og pålæg til generalforsamlingen.

Vi har overvejet at bruge nogle af pengene til korlørdagen og have en instruktør med for at give os et ekstra boost. Ingelise tilføjer, at vi også kan bruge pengene til nye instruktører til en almindelig koraften ligesom da vi havde afrikansk sang.

Bestyrelsen efterspørger forslag til hvad vi skal bruge donationen til.

Ad 5: Behandling af indkomne forslag

Bestyrelsen foreslår at vi flytter sommerafslutningen til sidste øveaften inden sommerferien på grund af det sparsomme fremmøde de seneste år.

Birthe mener, det vil være bedst med en lørdag, da det er meget presset at nå på en mandag. Marianne siger at faktum er at der ikke kommer mange til et lørdagsarrangement. Birgit W foreslår, at der skal være et minimum antal deltagere. Hvis vi holder det en mandag er der også mulighed for at Signe deltager. Konklusionen er at vi forsøger med en mandag i år- altså den 18/6 og evaluerer til næste generalforsamling. Sopranerne kan bede om hjælp til arrangementet fra de andre grupper.

Ad 6: På valg:

Formand: Marianne D. Lausen – stiller op til genvalg. Genvælges uden modkandidater.

Bestyrelsesmedlem: Birgit Odby – stiller op til genvalg. Genvælges uden modkandidater.

Bestyrelsessuppleant: Susanne Madsen – stiller op til genvalg. Genvælges uden modkandidater.

Revisor: Kirsten Sand genopstiller. Genvælges uden modkandidater.

Revisorsuppleant: Birthe Kabel genopstiller. Genvælges uden modkandidater.

Ad 7: Eventuelt

Korlørdagen: Alle kan deltage den 29. september undtagen en, med forbehold. Ind til videre skal både 22/9 og den 29/9 fri, hvis muligt.

Bestyrelsen gør opmærksom på at ordensreglerne skal læses og følges, de opdateres løbende.

Festudvalget overgår til sopranerne. Det er en god ide at gruppen aftaler hvem der møder ind tidligt og hvem der rydder op.

Hjemmesiden: Vi har fået en ny hjemmeside, hvor der er medlemsside. Planen er at noder og sange skal være der, desuden aktivitetsliste, tilmeldingslister og referater. Birgitte sender kode og password indenfor kort tid.

Birthe takker bestyrelsen for deres store arbejde. Det værdsættes at referater fra bestyrelsesmøderne sendes ud til medlemmerne. Hun pointerer også at vi skal tænke på hvordan vi modtager nye medlemmer. Susanne N siger hun har følt sig meget velkommen, men at det er svært at huske navnene på de andre i koret. Måske skal vi have et ”klassebillede”. Birgitte siger at vi evt. kan lægge fotos ud på hjemmesiden.

Annesofie siger at vi skal finde ud af hvordan vi får nye medlemmer, måske gå på musikskolen og hverve nye medlemmer. Marianne siger at det er en god ide, Maja vil gå forbi musikskolen og lave reklame. Alle er velkomne ril at arbejde aktivt for sagen.

Den nye Mette arbejder meget med sociale medier, hun hjælper med en feature, der snart er færdig. Den sættes op på facebook.

Susanne M minder om at vi har fået sponsoreret vores roll-ups som vi tager med til koncerter.

Gitte siger at Albertslundsposten gerne trykker gratis indlæg om eks. koret, det vil vi forsøge.

Herefter afsluttes generalforsamlingen med at Maja takker for god ro og orden.